2003/541/EY: Komission päätös, tehty 17 päivänä heinäkuuta 2003, päätösten 92/260/ETY, 93/197/ETY ja 97/10/EY muuttamisesta rekisteröityjen hevosten Etelä-Afrikasta Euroopan unioniin suuntautuvan tuonnin ja tilapäisen maahanpääsyn osalta (ETA:n kannalta merkityksellinen teksti) (tiedoksiannettu numerolla K(2003) 1212)



Virallinen lehti nro L 185 , 24/07/2003 s. 0041 - 0054



Komission päätös, tehty 17 päivänä heinäkuuta 2003, päätösten 92/260/ETY, 93/197/ETY ja 97/10/EY muuttamisesta rekisteröityjen hevosten Etelä-Afrikasta Euroopan unioniin suuntautuvan tuonnin ja tilapäisen maahanpääsyn osalta (tiedoksiannettu numerolla K(2003) 1212) (ETA:n kannalta merkityksellinen teksti) (2003/541/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna komission päätöksellä 2002/160/EY(2), ja erityisesti sen 12 artiklan 2 kohdan, 13 artiklan 2 kohdan, 14, 15 ja 16 artiklan sekä 19 artiklan i alakohdan, sekä katsoo seuraavaa: (1) Komission päätöksessä 92/260/ETY(3), sellaisena kuin se on viimeksi muutettuna päätöksellä 2002/635/EY(4), vahvistetaan rekisteröityjen hevosten tilapäisessä maahanpääsyssä sovellettavat eläinten terveyttä koskevat vaatimukset ja eläinlääkärintodistukset. (2) Komission päätöksessä 93/197/ETY(5), sellaisena kuin se on viimeksi muutettuna päätöksellä 2002/841/EY(6), säädetään eläinten terveyttä koskevista vaatimuksista ja eläinlääkärintodistuksista rekisteröityjen hevoseläinten sekä jalostukseen ja kasvatukseen tarkoitettujen hevoseläinten tuonnissa. (3) Neuvoston päätöksen 79/542/ETY sekä komission päätösten 92/160/ETY, 92/260/ETY ja 93/197/ETY muuttamisesta rekisteröityjen hevosten tilapäisen yhteisöön tuomisen ja tuonnin osalta Etelä-Afrikasta 12 päivänä joulukuuta 1996 tehdyn komission päätöksen 97/10/EY(7), sellaisena kuin se on viimeksi muutettuna päätöksellä 2001/622/EY(8), liitteessä I säädetään lisätakeista, jotka koskevat Etelä-Afrikan aluejakoa rekisteröityjen hevosten tuonnissa Euroopan unioniin. (4) Nämä lisätakeet edellyttävät rekisteröidyiltä hevosilta tiettyä oleskeluaikaa afrikkalaisesta hevosrutosta vapaalla alueella ja niissä vahvistetaan edellytykset, joilla ilma-aluksella Euroopan unioniin kuljetettaviksi tarkoitetut rekisteröidyt hevoset on vietävä valvontavyöhykkeellä sijaitsevalle lentokentälle tartuntaa levittäviltä hyönteisiltä suojatuissa olosuhteissa. (5) Hyväksytyllä karanteeniasemalla tartuntaa levittäviltä hyönteisiltä suojatuissa olosuhteissa vietettävä vaadittu eristysaika huomioon ottaen näyttää perustellulta edellyttää samaa vähimmäisoleskeluaikaa afrikkalaisesta hevosrutosta vapaalla alueella rekisteröityjen hevosten Euroopan unioniin suuntautuvan tilapäisen maahanpääsyn tai tuonnin osalta. (6) Lentoaikataulujen muutosten vuoksi rekisteröityjen hevosten kuljettaminen standardirahtikoneilla näyttää mahdottomalta, jolloin ainoa todellinen vaihtoehto on rekisteröityjen hevosten kuljettaminen meriteitse. (7) On tarpeen säätää edellytyksistä, joilla rekisteröityjä hevosia voidaan kuljettaa vaarantamatta niiden terveystilannetta laivamatkalla vapaa-alueella sijaitsevasta Kapkaupungin satamasta yhteisön satamaan, joka on hyväksytty rajatarkastusasemaksi kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(9), sellaisena kuin se on viimeksi muutettuna direktiivillä 96/43/EY(10), mukaisesti. (8) Päätökset 92/260/ETY, 93/197/ETY ja 97/10/ETY olisi muutettava vastaavasti. (9) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 92/260/ETY liitteessä II oleva eläinten terveystodistus F tämän päätöksen liitteellä I. 2 artikla Korvataan päätöksen 93/197/EY liitteessä II oleva eläinten terveystodistus F tämän päätöksen liitteellä II. 3 artikla Muutetaan päätös 97/10/EY seuraavasti: 1. Muutetaan liite I tämän päätöksen liitteen III mukaisesti. 2. Lisätään tämän päätöksen liite IV liitteeksi IV. 4 artikla Tämä päätös on osoitettu kaikille jäsenvaltioille. Tehty Brysselissä 17 päivänä heinäkuuta 2003. Komission puolesta David Byrne Komission jäsen (1) EYVL L 224, 18.8.1990, s. 42. (2) EYVL L 53, 23.2.2002, s. 37. (3) EYVL L 130, 15.5.1992, s. 67. (4) EYVL L 206, 3.8.2002, s. 20. (5) EYVL L 86, 6.4.1993, s. 16. (6) EYVL L 287, 25.10.2002, s. 42. (7) EYVL L 3, 7.1.1997, s. 9. (8) EYVL L 216, 10.8.2001, s. 26. (9) EYVL L 268, 24.9.1991, s. 56. (10) EYVL L 162, 1.7.1996, s. 1. LIITE I " >PIC FILE= "L_2003185FI.004302.TIF"> >PIC FILE= "L_2003185FI.004401.TIF"> >PIC FILE= "L_2003185FI.004501.TIF"> >PIC FILE= "L_2003185FI.004601.TIF"> >PIC FILE= "L_2003185FI.004701.TIF">" LIITE II " >PIC FILE= "L_2003185FI.004802.TIF"> >PIC FILE= "L_2003185FI.004901.TIF"> >PIC FILE= "L_2003185FI.005001.TIF"> >PIC FILE= "L_2003185FI.005101.TIF"> >PIC FILE= "L_2003185FI.005201.TIF">" LIITE III Muutetaan päätöksen 97/10/EY liite I seuraavasti: 1) korvataan 7.1 kohta seuraavasti: "7.1 Euroopan unioniin pysyvästi tuotavien rekisteröityjen hevosten on pitänyt oleskella lähtömaassa vähintään 90 päivää tai syntymästään asti, jos ne ovat alle 90 päivän ikäisiä, tai saapumisestaan asti, jos ne on tuotu suoraan Euroopan unionista Euroopan unioniin vientiä koskevan todistuksen myöntämistä edeltävien 90 päivän aikana, ja niiden on pitänyt oleskella tautivapaalla alueella vähintään 60 päivää tai syntymästään asti, jos ne ovat alle 60 päivän ikäisiä, tai saapumisestaan asti, jos ne on tuotu tautivapaalle alueelle suoraan Euroopan unionista Euroopan unioniin vientiä koskevan todistuksen myöntämistä edeltävien 60 päivän aikana." 2) korvataan 11 kohta seuraavasti: "11. Jos rekisteröidyt hevoset kuljetetaan ilma-aluksella, hevosten kuljettamisen karanteeniasemalta ilma-alukseen on tapahduttava tartuntaa levittäviltä hyönteisiltä suojatuissa olosuhteissa, joiden on säilyttävä koko kuljetuksen ajan." 3) Lisätään 12 kohta seuraavasti: "12. Jos rekisteröidyt hevoset kuljetetaan laivalla, seuraavien edellytysten on täytyttävä: Laivat, jotka kuljettavat rekisteröityjä hevosia Kapkaupungin satamasta neuvoston direktiivin 91/496/ETY mukaisesti rekisteröityjen hevosten rajatarkastusasemaksi eläinlääkärin tarkastuksia varten hyväksyttyyn Euroopan unionin satamaan, eivät saa missään vaiheessa lähdön ja määräpaikkaan saapumisen välillä käydä satamassa, joka sijaitsee sellaisessa kolmannessa maassa tai sellaisen kolmannen maan alueella, josta hevoseläinten tuontia Euroopan unioniin ei ole hyväksytty. Aluksen päällikön on esitettävä todisteet tämän edellytyksen täyttymisestä täyttämällä liitteessä IV oleva vakuutus." LIITE IV "LIITE IV >PIC FILE= "L_2003185FI.005403.TIF">"